# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Piezīmes par akumulatora lietošanu

Pirms izmantot akumulatoru, izlasiet šos brīdinājumus par pareizu lietošanu.

### Par akumulatoru

- Komplektācijā iekļautais akumulators ir izstrādāts īpaši jūsu VAIO datoram.

- Jūsu drošībai izmantojiet tikai komplektācijā iekļauto akumulatoru vai citu uzņēmuma Sony norādītu akumulatoru.

- Drošības apsvērumu dēļ akumulatora uzlāde var tikt atlikta ļoti augstas vai ļoti zemas temperatūras apstākļos.

- Piegādes brīdī akumulators nav pilnībā uzlādēts.

- Akumulators sasilst tā izmantošanas vai uzlādes laikā. Tas ir normāli, un nav iemesla uztraukumam.

- Neizmantojiet VAIO datoru, ja nav uzstādīts akumulators, jo tas var izraisīt datora darbības traucējumus.

### Par akumulatora izlādēšanos

Pēc akumulatora uzlādes akumulators pakāpeniski izlādēsies, pat ja to nelieto. Ja to atstāj nelietotu ilgāku laiku, akumulators pilnībā izlādēsies. Ieteicams pirms akumulatora lietošanas to uzlādēt.

### Par akumulatora kalpošanas laiku

Akumulatora kalpošanas laiks ir atkarīgs no lietošanas režīma un iestatījumiem.

### Par akumulatora nolietošanos un maiņu

- Akumulatori nolietojas. Pēc daudziem uzlādes un izlādes cikliem kapacitāte pakāpeniski krītas. Tā rezultātā akumulatora kalpošanas laiks kļūst ļoti īss, pat ja to uzlādē pilnībā, un akumulators ir nolietojies.

- Ja akumulators ātri izlādējas pēc pilnas uzlādes vai tas ir nolietojies, nomainiet to pret jaunu.

### Kad akumulators izlādējas

Ja akumulators izlādējas un jūsu VAIO dators nav pievienots strāvas avotam, energopadeve tiks atslēgta un tiks zaudēti visi nesaglabātie dati, ar kuriem strādājāt.

Kamēr VAIO dators darbojas, izmantojot akumulatora enerģiju, saglabājiet datus biežāk.

Uz lapas sākumu

### Saistītās tēmas

- Piezīmes par strāvas avota lietošanu

Uz lapas sākumu