# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Kā rīkoties, ja VAIO dators neieslēdzas (strāvas padeves indikators neiedegas zaļā krāsā)?

- Pārliecinieties, ka visi kabeļi ir līdz galam ievietoti ierīces ligzdās, piemēram, pārbaudiet savienojumus starp VAIO datoru un maiņstrāvas adapteri, maiņstrāvas adapteri un elektropadeves vadu, un elektropadeves vadu un maiņstrāvas kontaktligzdu. Skatiet tēmu Pievienošana strāvas avotam.

- Ja pievienojat VAIO datora elektropadeves vadu pagarinātājam ar slēdzi, pārliecinieties, ka slēdzis ir ieslēgts un ka pagarinātājs ir līdz galam pievienots maiņstrāvas kontaktligzdai.

- Ja VAIO dators netiek izslēgts, kā paredzēts, ieslēgšanas/izslēgšanas kontrolleris var nedarboties programmas kļūdas dēļ.

  Atvienojiet visus kabeļus un perifērijas ierīces, piemēram, elektropadeves vadu un USB ierīci, izņemiet akumulatoru un uzgaidiet apmēram piecas minūtes. Pēc tam atkal pievienojiet tās un ieslēdziet datoru.

- Pirms VAIO datora pirmās lietošanas reizes tas jāpievieno strāvas avotam, izmantojot maiņstrāvas adapteri.

- Pārbaudiet, vai izmantojat komplektācijā iekļauto Sony maiņstrāvas adapteri.

  Drošības nolūkos izmantojiet tikai oriģinālo Sony uzlādējamo akumulatoru un maiņstrāvas adapteri, ko Sony iekļauj VAIO datora komplektācijā.

- Pārliecinieties, ka akumulators ir uzstādīts pareizi.

- Iespējams, ka akumulators ir izlādējies.

- Pārliecinieties, ka jūsu VAIO dators nav pārslēgts hibernācijas režīmā, nospiežot datora pogu(Izslēgt (Power)).

  Ņemiet vērā, ka, nospiežot un turot nospiestu vairāk nekā četras sekundes pogu(Izslēgt (Power)), jūsu dators izslēgsies.

- Ienesot VAIO datoru no aukstas vietas siltumā vai lietojot to vidē ar augstu mitruma līmeni, datorā var uzkrāties kondensāts.

  Šādā gadījumā pirms datora ieslēgšanas uzgaidiet vismaz vienu stundu.

  Neizmantojiet datoru vidē ar augstu mitruma līmeni (ja relatīvais mitrums pārsniedz 80 %), jo tas var izraisīt datora darbības traucējumus.

Uz lapas sākumu