# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Saziņa ar citu BLUETOOTH(R) ierīci, piemēram, peli

Jūs varat savienot BLUETOOTH ierīces ar VAIO datoru.

Skatiet detalizētu informāciju par BLUETOOTH saziņu tēmā Par BLUETOOTH(R) funkciju.

1. Atveriet viedpogu sadaļu un izvēlieties viedpoguIestatījumi (Settings). (Lai atvērtu viedpogu sadaļu, skatiet tēmu Viedpogu sadaļas atvēršana.)
2. Izvēlieties opciju Mainīt datora iestatījumus (Change PC settings) apakšējā labajā stūrī.
3. Izvēlieties opciju Bezvadu (Wireless) ekrāna Datora iestatījumi (PC settings) kreisajā rūtī.
4. Mainiet opcijas Lidmašīnas režīms (Airplane mode) iestatījumu uz Izslēgt (Off) un Bluetooth iestatījumu uz Ieslēgt (On).
5. Izvēlieties vienumu Ierīces (Devices) ekrāna Datora iestatījumi (PC settings) kreisajā rūtī.
6. Pievienojot BLUETOOTH peli, ieslēdziet to un nospiediet pogu, lai pieslēgtu peli.

   Skatiet informāciju par ierīces sagatavošanu pievienošanai rokasgrāmatā, kas iekļauta BLUETOOTH ierīces komplektācijā.

7. Atlasiet opciju Ierīces pievienošana (Add a device).

   VAIO dators meklē ierīces un parāda ierīču sarakstu.

   Izpildiet ekrānā redzamās instrukcijas, lai reģistrētu ierīci.

#### Piezīme

- Atkarībā no izmantotās BLUETOOTH ierīces var paiet kāds laiks, kamēr VAIO dators atradīs ierīci.

  Ja jūsu ierīce neparādās sarakstā, atkārtojiet procedūru, lai sagatavotu ierīci savienojumam (piemēram, nospiežot savienojuma pogu).

- Atkarībā no izmantotās BLUETOOTH ierīces savienojuma izveides process var atšķirties. Skatiet procedūru ierīces komplektācijā iekļautajā rokasgrāmatā.

#### Padoms

- Ja jūsu VAIO dators ir saderīgs ar BLUETOOTH ātrdarbīgo tehnoloģiju un jūs plānojat to izmantot ātrdarbīgai saziņai, mainiet opcijas Wi-Fi iestatījumu vienumu Bezvadu ierīces (Wireless devices) uz Ieslēgt (On), kad veicat 4. darbību.

- Ja savienojuma izveidei BLUETOOTH ierīcē jāveic autentifikācija, tiek parādīts ieejas koda ievades logs. Izpildiet ekrānā redzamās instrukcijas, lai kopīgotu ieejas kodu starp BLUETOOTH ierīci un VAIO datoru. Ja nevēlaties veidot savienojumu, logā atlasiet pogu Atcelt (Cancel).

  - Ieejas kods ir slepens skaitlis, ko lietotājs ievada autentifikācijas gaitā, lai ļautu divām BLUETOOTH ierīcēm savstarpēji sazināties. Ievadiet to pašu burtciparu virkni (reģistrjutīga) abām ierīcēm, lai ļautu tām savstarpēji sazināties. Jūs varat mainīt ieejas kodu katru reizi, kad veicat autentifikāciju, ja viena autentifikācijas procesā ievadāt abām ierīcēm vienādu kodu. Skatiet detalizētu informāciju par BLUETOOTH ierīces ieejas koda ievadi rokasgrāmatā, kas ir iekļauta ierīces komplektācijā. Ja BLUETOOTH ieejas kods netiek ievadīts noteiktā laikā, drošības apsvērumu dēļ savienojuma izveide tiek pārtraukta. Šādā gadījumā mēģiniet vēlreiz.

- Lai skatītu detalizētu informāciju par darbībām, atveriet sadaļu Windows palīdzība un atbalsts (Windows Help and Support) (Sadaļas Windows palīdzība un atbalsts (Windows Help and Support) atvēršana) un meklēšanas lodziņā ierakstiet “BLUETOOTH”.

Uz lapas sākumu

### Saistītās tēmas

- Par BLUETOOTH(R) funkciju
- BLUETOOTH(R) saziņas apturēšana
- Piezīmes par BLUETOOTH(R) funkcijas lietošanu
- Par BLUETOOTH(R) drošību

Uz lapas sākumu