# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Atkopšanas datu nesēja izveide

Izpildiet turpmākās instrukcijas, lai izveidotu atkopšanas datu nesēju.

Kā atkopšanas datu nesēju var izmantot DVD, Blu-ray Disc un USB zibatmiņu.

- Modelim bez iebūvētā optiskā diskdziņa:

  izmantojiet USB zibatmiņu.

- Modelim ar iebūvēto optisko diskdzini:

  tomēr ieteicams izmantot DVD-R datu nesēju, jo no USB zibatmiņas datus var nejauši izdzēst. Varat izmantot arī BD-R/BD-R DL/DVD-R DL/DVD+R/DVD+R DL datu nesējus, tomēr VAIO datora atbalstītie datu nesēji un nepieciešamo disku skaits var atšķirties atkarībā no iegādātā modeļa. Šī informācija tiks norādīta izveides procesa laikā.

#### Piezīme

- USB 3.0 standartam atbilstoši USB porti neatbalsta atkopšanu ar USB 3.0 standartam atbilstošu USB zibatmiņu. Ja izmantojat modeli, kam nav tādu USB portu, kuri atbilst tikai USB 2.0 standartam, atkopšanas datu nesēja izveidei izmantojiet USB zibatmiņu, kas neatbilst USB 3.0 standartam.

1. VAIO datorā izveidojiet savienojumu ar internetu un lejupielādējiet un instalējiet jaunākos atjauninājumus, izmantojot pakalpojumu VAIO Update.
2. Nospiediet pogu ASSIST, kamēr VAIO dators ir ieslēgts, lai startētu pakalpojumu VAIO Care.

   Ja parādās logs Lietotāja konta kontrole (User Account Control), izvēlieties opciju Jā (Yes).

   Tiek parādīts logs VAIO Care.

3. Atlasiet vienumu Advanced Tools, Restore and recovery un Create Recovery Media.
4. Rūpīgi izlasiet ekrānā redzamās instrukcijas un pēc tam atlasiet opciju Next.
5. Izpildiet ekrānā redzamās instrukcijas.

#### Piezīme

- Procedūras pašreizējais statuss var tikt parādīts pēc kāda laika.

- Atkopšanas datu nesēja izveides laikā neizņemiet vai neatvienojiet datu nesēju, jo tad process var neizdoties.

- Glabājiet atkopšanas datu nesēju drošā vietā.

#### Padoms

- Ja esat pierakstījies VAIO datorā kā parasts lietotājs, iespējams, tiks parādīta uzvedne ar norādi ievadīt administratora lietotājvārdu un paroli.

#### Piezīmes par atkopšanas datu nesēja izveidi

- Atkopšanas datu nesējs ir piemērots tikai VAIO datoram, kuram tas ticis izveidots.

- VAIO datoru nevar atsvaidzināt, izmantojot atkopšanas datu nesēju.

- Izveidojiet atkopšanas datu nesēju, tiklīdz jūsu VAIO dators ir gatavs lietošanai. Tālāk minētajos gadījumos, iespējams, nevarēsiet atkopt datoru no atkopšanas apgabala, un būs nepieciešams atkopšanas datu nesējs:

  - ja esat modificējis atkopšanas apgabalu, izmantojot lietojumprogrammas, kas paredzētas datu modificēšanai;

  - ja esat instalējis operētājsistēmu, kas atšķiras no šajā datorā iepriekš instalētās operētājsistēmas;

  - ja esat formatējis iebūvēto atmiņas ierīci, neizmantojot pakalpojumu VAIO Care (Rescue Mode): VAIO recovery solutions.

- Nepieskarieties diska virsmai un nenosmērējiet to. Pirkstu nospiedumi vai putekļi uz virsmas var izraisīt nolasīšanas vai ierakstīšanas kļūdas.

- Lai izveidotu atkopšanas datu nesēju, iespējams, diskā C: jāatbrīvo vieta, kas vairāk nekā divas reizes pārsniedz izmantotā datu nesēja kapacitāti. Atkarībā no iegādātā modeļa piegādes brīdī nevar izveidot atkopšanas datu nesēju brīvās vietas trūkuma dēļ, pat ja optiskais diskdzinis atbalsta Blu-ray Disc vai Double/Dual Layer (divu slāņu) DVD datu nesējus.

- Pirms izmantojat USB zibatmiņu kā atkopšanas datu nesēju, skatiet pakalpojumā VAIO Care iekļauto palīdzības failu.

Uz lapas sākumu

### Saistītās tēmas

- Par atkopšanu
- Atkopšana no atkopšanas apgabala
- Atkopšana no atkopšanas datu nesēja
- Piezīmes par atkopšanu

Uz lapas sākumu