# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Atmiņas moduļu pievienošana un izņemšana

Ja strādājot ar lietojumprogrammām vienlaicīgi, vēlaties palielināt datora ātrumu vai uzlabot veiktspēju, palieliniet atmiņas apjomu, uzstādot papildu atmiņas moduļus.

Pirms datora atmiņas atjaunināšanas skatiet tēmu Piezīmes par atmiņas moduļu pievienošanu un izņemšanu.

Ja uzstādāt atmiņas moduļus divos vai vairākos slotos, tiek iespējots divu kanālu režīms, kas palīdz uzlabot veiktspēju.

Datorā uzstādītā atmiņas moduļa tips un atmiņas lielums var atšķirties atkarībā no modeļa.

1. Izslēdziet VAIO datoru un perifērijas ierīces, atvienojiet elektropadeves vadu un visus savienojumu kabeļus un izņemiet akumulatoru.

   Skatiet informāciju par akumulatora izņemšanu tēmā Akumulatora izņemšana.

2. Uzgaidiet, līdz VAIO dators atdziest.

   VAIO datora iekšējās daļas pēc izslēgšanas var būt karstas. Uzmanieties, lai neapdedzinātos, veicot darbības ar VAIO datoru šādā stāvoklī.

3. Uzklājiet uz līdzenas vai plakanas virsmas tīru drānu un uzlieciet uz tās VAIO datoru tā, kā redzams zemāk. Lai atvērtu atmiņas moduļa nodalījuma vāku, izskrūvējiet skrūves ar krusta skrūvgriezi.

   Skrūvju atrašanās vietas ir apzīmētas ar bultiņām, kā redzams zemāk.

   Dažos modeļos uz atmiņas moduļa nodalījuma vāka tiek izmantotas neizņemamas skrūves, ko nevar izskrūvēt no vāka.

   Atmiņas modulis zem vāka ir pārsegts ar aizsargpārklājumu. Paceliet aizsargpārklājumu, kad uzstādāt vai izņemat atmiņas moduli.

   Paceliet pārklājumu uzmanīgi tā, lai tas neatvienotos vai nesalocītos.

4. Pieskarieties ārējam metāla objektam, lai izlādētu statisko elektrību.

   Nepieskarieties metāla daļām jūsu VAIO datora iekšpusē.

5. Ja brīvu slotu nav, izņemiet pašlaik uzstādīto atmiņas moduli. Velciet aizgriežņus bultiņu norādītajā virzienā, lai modulis tiktu izvirzīts zemāk redzamajā leņķī (1), pēc tam izvelciet moduli ārā ar bultiņu norādītajā virzienā (2).

6. Izņemiet jauno atmiņas moduli no antistatiskā maisiņa.
7. Turiet atmiņas moduli aiz malas un iebīdiet to atmiņas moduļa slotā ar spaili uz leju, vienlaikus savietojot ierobojumu uz moduļa ar mazo izvirzījumu slotā.

8. Turiet atmiņas moduli aiz malas un bīdiet to iekšā līdz klikšķim, kā redzams attēlā.

   Aizgriežņi slota sānos ieiet savās vietās, lai nostiprinātu moduli. Nepieskarieties IC (melniem komponentiem) uz atmiņas moduļa.

9. Uzlieciet atmiņas moduļa nodalījuma vāku un pieskrūvējiet to ar 3. darbībā izņemtajām skrūvēm.
10. Uzstādiet akumulatoru un pievienojiet visus savienojumu kabeļus un perifērijas ierīces, kuras izņēmāt 1. darbībā, un ieslēdziet datoru.
11. Pārbaudiet, vai sistēmas atmiņas lielums ir mainīts pareizi.

    Ja sistēmā norādītais atmiņas lielums ir pareizs, atmiņas moduļa uzstādīšana ir sekmīgi pabeigta.

    Lai pārbaudītu sistēmas informāciju, skatiet tēmu Sistēmas informācijas skatīšana.

Uz lapas sākumu

### Saistītās tēmas

- Piezīmes par atmiņas moduļu pievienošanu un izņemšanu

Uz lapas sākumu