# Lietotāja rokasgrāmata

# Personālais dators VAIO Fit 14E/15ESVF1421/SVF1521

Drukāt

## Piezīmes par atmiņas moduļu pievienošanu un izņemšanu

Pirms atmiņas moduļu pievienošanas vai izņemšanas uzmanīgi izlasiet turpmākos brīdinājumus.

- VAIO datorā un atmiņas moduļos tiek izmantoti ļoti precīzi komponenti un elektronisko savienojumu tehnoloģija. Lai nepadarītu garantiju par spēkā neesošu produkta garantijas perioda laikā, iesakām:

  - sazināties ar pārdevēju, lai uzstādītu jaunu atmiņas moduli;

  - ja nav zināms datora atmiņas atjaunināšanas process, jūs nedrīkstat pats uzstādīt atmiņas moduli;

  - jūs nedrīkstat pieskarties savienotājiem vai atvērt atmiņas moduļa nodalījuma vāku.

- Lai saņemtu palīdzību, sazinieties ar Sony servisa un atbalsta centru. Lai atrastu tuvāko centru vai aģentu, skatiet tēmu Par tiešsaistes atbalsta vietni.

- Ja patstāvīgi pievienojat vai izņemat moduļus, sabojājot slotu vai moduli vai izraisot savienojuma kļūdu, VAIO datoram var rasties darbības traucējumi un tas var sabojāties. Šādā gadījumā jums būs jāsedz remonta izmaksas.

- Uzmanieties, lai neievainotu savas rokas vai pirkstus ar VAIO datora atmiņas moduļa, iekšējo komponentu vai shēmas plašu asajiem stūriem.

- Uzmanieties, lai neiebāztu pirkstus starp VAIO datora iekšējiem kabeļiem, jo kabeļi var kļūt vaļīgi vai var atvienoties.

- Ja VAIO dators tiek ieslēgts, kad tajā atrodas šķidrums, piemēram, ūdens, vai citi svešķermeņi, var rasties ugunsgrēks. Pirms VAIO datora ieslēgšanas obligāti izņemiet visus svešķermeņus un piestipriniet atmiņas moduļa nodalījuma vāku.

- Uzņēmums Sony negarantē, ka trešo personu atmiņas moduļi būs saderīgi ar VAIO datoru. Detalizētu informāciju par trešo personu atmiņas moduļiem jautājiet attiecīgajam tirdzniecības pārstāvim.

- Pirms atmiņas moduļu pievienošanas vai izņemšanas VAIO datoram un perifērijas ierīcēm noteikti jābūt izslēgtām, un visiem pievienotajiem elementiem un savienojuma kabeļiem jābūt atvienotiem. Pretējā gadījumā var sabojāt atmiņas moduli, VAIO datoru vai perifērijas ierīces.

- Lai nepieļautu atmiņas moduļa bojājumus, ko izraisījusi elektrostatiskā izlāde, izpildiet tālāk minētas instrukcijas.

  - Nestrādājiet vietās, kurās viegli veidojas statiskā elektrība, piemēram, uz paklājiem.

  - Pirms atmiņas moduļu pievienošanas vai izņemšanas pieskarieties ārējam metāla objektam no sava VAIO datora, lai likvidētu statisko elektrību. Nepieskarieties metāla daļām datora iekšpusē.

  - Neatveriet atmiņas moduļa iepakojumu, pirms būsiet gatavi uzstādīt moduli. Iepakojums aizsargā moduli no elektrostatiskās izlādes (ESD). Uzglabājot moduli, pārklājiet to ar antistatisku maisiņu vai alumīnija folijas lapu.

- Turot atmiņas moduli, nepieskarieties moduļa mikroshēmām vai elektriskajām spailēm.

- Neievietojiet atmiņas moduli slotā nepareizā virzienā. Šādi var sabojāt atmiņas moduli vai slotu vai izraisīt shēmas plates uzliesmojumu.

- Izmantojiet skrūvēm atbilstošā izmēra skrūvgriezi (piemēram, miniatūro skrūvgriezi).

- Neizņemiet un neatskrūvējiet skrūves, par kurām nav norādīts, ka tās jāizskrūvē.

Uz lapas sākumu

### Saistītās tēmas

- Atmiņas moduļu pievienošana un izņemšana
- Sistēmas informācijas skatīšana

Uz lapas sākumu